मुनाफे में ली 60% हिस्सेदारी; डिस्ट्रीब्यूटर्स को देने के बाद मेकर्स को हुआ ₹333 करोड़ का प्रॉफिट
Pathan Movie Record Collection; Shah Rukh Khan's Movie Created History By Collecting More Than 1050 Crores Worldwide. शाहरुख खान की फिल्म पठान ने कमाई के सारे रिकॉर्ड्स को ध्वस्त कर दिया। फिल्म ने वर्ल्डवाइड 1050 करोड़ रुपए से ज्यादा का कलेक्शन कर इतिहास रच दिया है
शाहरुख खान की फिल्म पठान ने कमाई के सारे रिकॉर्ड्स को ध्वस्त कर दिया। फिल्म ने वर्ल्डवाइड 1050 करोड़ रुपए से ज्यादा का कलेक्शन कर इतिहास रच दिया है। अब एक ताजा रिपोर्ट की माने तो शाहरुख ने इस फिल्म के लिए एक रुपए भी फीस नहीं ली थी।
अमूमन देखा जाता है कि एक्टर्स फिल्म साइन करने के बाद अपनी तय फीस ले लेते हैं, लेकिन शाहरुख ने ऐसा नहीं किया था। शाहरुख ने फीस न लेकर फिल्म की कमाई में 60% हिस्सेदारी ले ली थी। इस हिसाब से उन्होंने पठान से तकरीबन 200 करोड़ रुपए की कमाई की।
यशराज फिल्म्स को हुआ 333 करोड़ रुपए का मुनाफा
बॉलीवुड हंगामा की रिपोर्ट के मुताबिक, पठान ने सिर्फ भारत में ही 545 करोड़ रुपए का कलेक्शन किया है। जबकि ओवरसीज में फिल्म ने 396.02 करोड़ की कमाई की। इस हिसाब से फिल्म की कुल कमाई 1050 करोड़ से ज्यादा हो गया है। इसमें से इंडियन डिस्ट्रीब्यूटर्स को 245 करोड़ रुपए और विदेशी डिस्ट्रीब्यूटर्स को 178 करोड़ रुपए मिले।
फिल्म के डिजिटल और मीडिया राइट्स को जोड़ लिया जाए तो 180 करोड़ ऐसे बने। कुल मिलाजुला कर फिल्म को बनाने वाली प्रोडक्शन कंपनी यशराज फिल्म्स को 333 करोड़ रुपए का मुनाफा हुआ।
शाहरुख के खाते में आए 200 करोड़
शाहरुख ने फिल्म को साइन करने के बाद कोई अमाउंट नहीं लिया था। हम अक्सर देखते हैं कि एक्टर्स कोई भी फिल्म करने से पहले अपनी फीस लेकर साइड में हो जाते हैं। अब फिल्म कितनी कमाई कर रही है इससे उनको कोई फर्क नहीं पड़ता है। हालांकि शाहरुख ने पठान के साथ ऐसा नहीं किया।
उन्होंने फिल्म की कमाई में 60 फीसदी हिस्सेदारी लेने का फैसला किया। अब यशराज ने इस फिल्म से करीब 333 करोड़ का मुनाफा अर्जित किया है। इस हिसाब से शाहरुख के खाते में तकरीबन 200 करोड़ आए हैं।
पिछले दो सालों में प्रोड्यूसर और डिस्ट्रीब्यूटर्स को हुआ था भारी नुकसान
यूं कहें तो पठान ने हिंदी फिल्म इंडस्ट्री को एक ऑक्सीजन दे दिया। फिल्में आए दिन फ्लॉप हो रही थीं। गिनती की कुछ फिल्मों को छोड़ दिया जाए तो सभी फिल्में पिछले 2 सालों में फेल ही रही हैं।
फिल्मों के लगातार फ्लॉप होने से प्रोड्यूसर सहित डिस्ट्रीब्यूटर्स को काफी नुकसान उठाना पड़ा था। दृश्यम 2, भूल भुलैया 2, गंगूबाई काठियावाड़ी और द कश्मीर फाइल्स जैसी कुछ फिल्मों ने ही बॉक्स ऑफिस पर अच्छा कारोबार किया था।
देर आए लेकिन दुरुस्त आए शाहरुख
शाहरुख खान पिछले चार साल से बड़े पर्दे पर गायब थे। इन चार सालों में उन्होंने कई फिल्मों में कैमियो जरूर किया था लेकिन उनकी कोई भी सोलो फिल्म रिलीज नहीं हुई थी। पठान से शाहरुख के फैंस को काफी उम्मीदें थीं, खुद शाहरुख के लिए भी इसके काफी मायने थे। जब फिल्म रिलीज हुई तो इसने पहले ही दिन से रिकॉर्ड बनाना शुरू कर दिया।
यहां तक कि इसने बाहुबली 2 के 6 साल पुराने रिकॉर्ड को सिर्फ 38 दिनों में तोड़ दिया था। बाहुबली 2 के हिंदी वर्जन ने 510.90 करोड़ का लाइफ टाइम कलेक्शन किया था। बाहुबली 2 पहली फिल्म थी जिसने 500 करोड़ क्लब में एंट्री ली थी। अब पठान (545 करोड़) ने जो रिकॉर्ड बनाया है, उसको तोड़ना किसी भी फिल्म के लिए आसान नहीं है।
